CELEX: 62008TN0056
Language: et
Date: 2008-02-05 00:00:00
Title: Kohtuasi T-56/08: 5. veebruaril 2008 esitatud hagi — IEA jt versus komisjon

26.4.2008   
            
            
               ET
            
            
               Euroopa Liidu Teataja
            
            
               C 107/29
            
         5. veebruaril 2008 esitatud hagi — IEA jt versus komisjon
   (Kohtuasi T-56/08)
   (2008/C 107/49)
   Kohtumenetluse keel: inglise
   Pooled
   
      Hagejad: Stichting IEA Secretariaat Nederland (IEA) (Amsterdam, Madalmaad), Educational Testing Service Global BV (ETS-Europe) (Amsterdam, Madalmaad), Deutsches Institut für Internationale Pädagogische Forschung (DIPF) (Frankfurt am Main, Saksamaa), Institut zur Qualitätsentwicklung im Bildungswesen (IQB) (Berliin, Saksamaa) (esindajad: E. Morgan de Rivery ja S. Thibault-Liger)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada täies ulatuses komisjoni 23. novembri 2007. aasta otsus, millega lükati tagasi hageja pakkumus, mille ta esitas vastusena hanketeatele EAC/21/2007 „Euroopa keeleoskuse uuring”, kuivõrd see rikub EL-i õigust ja põhineb ilmsetel hindamisvigadel;
            
         
               —
            
            
               tühistada täies ulatuses komisjoni otsus sõlmida selle hankega seotud leping SurveyLang Consortiumiga, kuivõrd see rikub EL-i õigust ja põhineb ilmsetel hindamisvigadel, ja
            
         
               —
            
            
               mõista hageja kohtukulud Esimese Astme Kohus kodukorra artikli87 lõike 2 alusel välja komisjonilt.
            
         Väited ja peamised argumendid
   Hagejad esitasid pakkumuse vastusena kostjate hanketeatele, mis puudutas „Euroopa keeleoskuse uuringut” (ELT 2007/S 61-074161), mille parandus ilmus ELT 2007/S 109-133727. Hagejad on vaidlustanud kostja otsuse lükata nende pakkumus tagasi ja sõlmida leping teise pakkujaga.
   Oma hagi põhjenduseks väidavad nad, et vaidlustatud otsus rikub võrdse kohtlemise põhimõtet, finantsmääruse (1) artikli 100 lõiget 1 ja hankedokumente.
   Peale selle väidavad hagejad, et komisjon tegi ilmselge hindamisvea hankedokumentides seatud kvalitatiivsete kriteeriumite hindamisel, mis viis omakorda ilmse hindamisveani pakkujatele punktide andmisel.
   Viimasena väidavad hagejad, et komisjon rikkus hea halduse põhimõtet, kuna ta ei tegutsenud hankemenetluse vältel vajaliku hoolsusega.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).